ફિલ્મનાં આવાં પાસાં પણ તમને સ્પર્શે કે નહીં એનો બધો આધાર, ભાષા અને શબ્દો પ્રત્યે તમને કેટલો પ્રેમ છે એના પર છે. હવે એ કહો કે ‘દિન’ અને ‘દીન’ શબ્દની જોડણી અને અર્થ તો જુદા છે, પણ એના ઉચ્ચાર પણ સ્પષ્ટપણે જુદા થાય છે એ તમે જાણો છો? હિન્દી-ઉર્દૂની વાત કરીએ તો ‘સબ’ અને ‘શબ’ના સ્પષ્ટ અર્થભેદ તમે જાણો છો? ઇંગ્લિશમાં, ‘એક્સેપ્ટ’ અને ‘એક્સ્પેક્ટ’ જેવા શબ્દોમાં તમે ગોથાં ભલે ખાવ, પણ એના અર્થ જુદા છે એ તો જાણો છોને?